OpenLLM-France/wikimedia huggingface dataset:
# Antonio Kintana

Antonio Kintana, Antonio Jose Lopez-Quintana Ojeda ofizialki, (Medina del Pomar, Burgos, 1951 - Bilbo, Bizkaia, 2023ko urtarrilaren 17a.) sexu askapenaren aldeko militante aktibista bizkaitarra izan zen.

## Ibilbidea

Euskal Herri mailan, gay mugimenduaren lehen abiarazleetako bat izan zen. Ingalaterran ibilia zen eta bertako gay mugimendua ezagutzen zuen. Han hartu zuen Euskal Herrian sexu askapenerako mugimendu bat sortzeko ideia, eta EHGAM en sortzaileetako bat izan zen, Imanol Alvarezekin batera, 1970eko hamarkadaren amaieran.
EHUn irakasle aritu zen.

## Erreferentziak

* ↑ López Romo, Raúl. (2011). Ańos en claroscuro : nuevos movimientos sociales y democratización en Euskadi (1975-1980). Universidad del País Vasco, Servicio Editorial ISBN 978-84-9860-548-8. PMC 759493136. (Noiz kontsultatua: 2023-01-28).
* ↑ «Antonio José López-Quintana Ojeda | Esquela Necrológica | El Correo» esquelas.elcorreo.com (Noiz kontsultatua: 2023-01-28).
* ↑ López Romo, Raúl.. (2008). Del gueto a la calle : el movimiento gay y lesbiano en el País Vasco y Navarra, 1975-1983. Tercera Prensa ISBN 978-84-96993-01-3. PMC 433516262. (Noiz kontsultatua: 2023-01-28).
* ↑ all_powerful_Oz. «Gay mugimendua kalean» Gaztezulo (Noiz kontsultatua: 2023-01-28).
* ↑ Aperribai, Julen. «Antonio Kintana hil da, EHGAMen sortzaileetako bat» Berria (Noiz kontsultatua: 2023-01-28).
* ↑ «Antonio Kintana hil da, Euskal Herriko sexu askapen mugimenduaren abiarazleetako bat» Argia (Noiz kontsultatua: 2023-01-28).

## Kanpo estekak

* Datuak: Q116457755
# Antonio Lanzagorta

Antonio Lanzagorta Urtusaustegi (Gordexola, 1695eko maiatzaren 3a-?) militar bizkaitarra izan zen.
Urarteko auzoan jaioa, Juan Kastañiza militarraren koinata izan zen, Guanajuato aldean (Mexiko) berarekin batera ibili izan zena. Espainiako Errege-armadako kapitaina izan zen Mexikon bai eta Calatrava ordenako zalduna ere.

## Jakingarriak

Lanzagorta Gordexolako auzune baten izena ere bada.

## Kanpo estekak

* (Gaztelaniaz)Aipamena Gordexolako udal webgunean
* Datuak: Q12253661
# Arrano Pertxa eta Lengu Iluna

Arrano Pertxa eta Lengu Iluna Bilboko Hip hop taldea da. Urko Gonzalez eta David Rodriguezek osatzen dute.

## Ibilbidea

Urko Gonzalez 2002. urtean FDLN (Fenómenos de la Naturaleza) taldearen sortzaileetako bat izan zen. 2015. urtean ekin zion bakarkako bideari. Urte hartan Canciones al este de la brújula diska kaleratu zuen. David Rodriguez 2004. urtean La Bandha del Patio taldearen ekoizle lanetan hasi zen.
2016 urtean biak elkartu eta KID MIDI & BANG!VEGA proiektua aurkeztu zuten, kasetean atera zena. 2017an Arrano Pertxa eta Lengu Iluna abiatu dute eta 2018. urtean lehen diska kaleratu dute.

## Diskografia

* Jaungoikoa, dirua eta erritmo zaharra (2018, Taupaka)
* Maitasunaren bilduma (2020, Taupaka)

## Erreferentziak

* ↑ «ARRANO PERTXA ETA LENGU ILUNA TALDEAK BERE DISKO BERRIAREN "LENGU" BIDEOKLIPA ARGITARATU DU» Taupaka (Noiz kontsultatua: 2018-01-26).
* ↑ Jaungoikoa, dirua eta erritmo zaharra. (Noiz kontsultatua: 2018-01-26).
* ↑ «Maitasunaren bilduma» www.badok.eus (Noiz kontsultatua: 2021-01-05).

## Kanpo estekak

* Datuak: Q61363669
# Arrano etxea

Arrano etxea Donostiako (Gipuzkoa) eraikin bat da, Amara Zaharra auzoko Mendeurren plazan, Araba parkearen alboan, eta Arte Ederrak antzokitik hurbil. Eraikin horretan bizi izan zen Jose Ariztimuño Aitzol euskal idazlea.

## Kanpo estekak

* Datuak: Q21948489
* Multimedia: Arrano etxea / Q21948489
# Arrano-kantore

Arrano formako kantorea edo arrano-kantorea atril edo kantore mota bat da, arrano fornakoa, zeinaren bizkarrean, hegoak luzatuta dituela, Biblia ezartzen den elizako irakurketarako.

## Hedapena

Oso ohikoak dira eliza eta katedral anglikanoetan Ingalaterran, baina Europa osoan daude adibideak, baita Euskal Herrian ere, metalezkoak kasu honetan.
Eibarko San Andres elizan bi daude, brontzezkoak, 1590. urteko dohaintza baten dokumentatuak eta jatorriz Flandriakoak seguruenik ("trabajadas con primor y a toda costa en Olanda"). Donibane Lohizunen ere bada beste arrano-kantore bikote bat jatorri bertsuzkoa, 17. mendekoa, kobrezkoa, eta ondare babestua direna; marinelen dohaintzak seguruenik, Ziburuko elizan dauden antzeko biak bezala.

## Euskal Herriko iruditegia

* Donibane Lohizuneko kantoreetako bat.
* Eibarko San Andres elizako bi arranoetako bat.
* Otsagabiako elizakoa.

## Erreferentziak

* ↑ Peña, Satur. (2008). San Andrés de Eibar. Eibarko Udala, Ego Ibarra Batzordea, 46 or. ISBN 978-84-89696-47-1. PMC 433634871. (Noiz kontsultatua: 2021-01-10).
* ↑ «2 aigles-lutrins» www.pop.culture.gouv.fr (Noiz kontsultatua: 2021-01-10).

## Kanpo estekak

* Datuak: Q5325313
* Multimedia: Eagle lecterns / Q5325313
# Arrano beltza

Arrano beltza izenarekin honakoak aurki daitezke:
* Arrano beltz, hegazti harrapakaria.
* Arrano Beltza, ikurra, Iruñeko Erresumarena izan zen bandera.
# Australiako Liburutegi Nazionala

Australiako Liburutegi Nazionala, ingelesez National Library of Australia, Australiako liburutegi handiena da. Canberra hirian kokatuta, haren ondarean hamar milioi liburu zein aldizkari gordetzen dira.

## Historia

Liburutegi nazionalaren lehenengo aurrekaria 1901ean dago; urte horretan liburutegi bat antolatu zen legebiltzar federalarako. 1960ean National Library Act sinatu zen eta horren arabera liburutegi horretan Australia eta Australiako herriarekin lotura zuen informazio guztiarekin batera mundu mailako bibliografia bildu behar zen. Gaur egungo eraikuntza 1968an eraiki zen.
Haren funtsetan, Australiari buruzko dokumentazioa aparte, Asiari eta Hego hemisferiori buruzko bilduma garrantzitsuak gordetzen dira.

## Erreferentziak

* ↑ http://www.nla.gov.au/
* Datuak: Q623578
* Multimedia: National Library of Australia / Q623578
# Australiako Gobernua

Australiako Gobernua (ingelesez: Australian Government) edo Mankomunitateko Gobernua (Commonwealth Government) Australian botere exekutiboa duen konstituzio-organoa da. Gaur egun Ordezkarien Ganberako kide gehienen babesa duen alderdi edo koalizioko legebiltzarkideek osatzen dute Gobernua, eta, testuinguru batzuetan, ministroak ikuskatzen dituzten sailak eta beste organo exekutibo batzuk ere barne hartzen ditu.
Lehen ministroa gobernuburua da. Gobernadore nagusiak (Erregearen ordezkaria, estatuburua) izendatzen du formalki kargurako, nahiz eta bere erabakia Ordezkarien Ganberako kideen gehiengoaren babesa duen lider parlamentarioa aukeratzera mugatzen den. Konbentzioz, lehen ministroak Ganberako kide ere izan behar du.
Gobernuko beste kide garrantzitsu batzuk kabineteko ministroak (gobernuko sailak zuzentzen dituztenak), ministro mendekoak, idazkari parlamentarioak eta gobernuaren backbencherrak dira. Lehen ministroak eta kabineteko ministroek Kabinetea osatzen dute, politika egin eta gobernuaren agenda erabakitzen duen gobernuaren organo erabakitzaile gakoa. Gobernuko kideek botere legegilea (Parlamentuaren kontrolaren bidez) nahiz betearazlea (ministro gisa) erabil dezakete. Hala ere, gobernu arduratsuaren arabera, horrek ere eskatzen du gobernuaren ekintzak, bere ahalmen betearazlean, Parlamentuko gobernuz kanpoko kideen zenbaketaren mende egotea.
Gobernuak herrialdeko hiriburuan du egoitza, Canberran, Australiako Hiriburuaren Lurraldean. Hamasei departamentu federalen egoitzak Canberran daude, Parlamentuaren Etxearekin eta Gorte Gorenarekin batera. Gobernuak legearen eta Australiako Konstituzioaren arabera jokatu behar du.
Botere betearazlea gauzatzean, gobernuko ministroek formalki egikaritzen dute boterea Australiako Erregearen izenean, hari baitagokio botere betearazlea.

## Erreferentziak

* 1 2 (Ingelesez) Australiako Gobernua. (2023-10-13). «Government» Parliamentary Education Office.
* ↑ (Ingelesez) «Australian Capital Territory» Study Australia.

## Kanpo estekak

* Datuak: Q2991162
* Multimedia: Government of Australia / Q2991162
# Australiako Hiriburuaren Lurraldea

Australiako Hiriburuaren Lurraldea herrialde hartako lurraldea da, herrialdeko hego-ekialdean dagoena Hegoaldeko Gales Berria estatuaren barruan eta Canberra inguruan.
339.900 biztanle zituen 2007an eta 2.358 km²-ko azalera dauka.

## Erreferentziak

* ↑ Euskaltzaindia. (2012-03-30). 168. araua: Ozeaniako toponimia. .

## Ikus, gainera

* Australiaren banaketa administratiboa

## Kanpo estekak

* (Ingelesez) AHLko gobernuaren webgunea
* Datuak: Q3258
* Multimedia: Australian Capital Territory / Q3258
# Australia (2008ko filma)

Australia 2008ko Baz Luhrmann australiar zinema zuzendariaren epika-drama filma bat da. Bertan, Nicole Kidman, Hugh Jackman, David Wenham, Bryan Brown eta Brandon Walters aktoreek antzeztu zuten.

## Argumentua

1939. urtea. Lady Sarah Ashley (Nicole Kidman), ingeles aristokrata txolin eta funtsik gabekoa da. Bere maitasun eta haurrik gabeko ezkontzak bere zalditegiaz ez beste guztiaz gabetu du. Bere senarra desleiala dela konbentzituta, Sarah bere senarra buruz-buru ikusteko asmoz Londres hiritik Australiako Darwin hirira bidaiatuko du. Berta, bere gida Outback eremuan bizi den Drover (Hugh Jackman) izeneko abeltzaina izango da, Sarah fina den adina Droker zakarra delarik. Bien arteko ezinikusi handia Sarah Nullah (Brandon Walters) mutiko aborigen umezurtzaz arduratzen denean arinduz joango da, azkenean bien arteko maitasuna piztuko delarik.

## Aktoreak

* Nicole Kidman: Lady Sarah Ashley
* Hugh Jackman: Drover
* David Wenham: Neil Fletcher
* Bryan Brown: Lesley 'King' Carney
* Jack Thompson: Kipling Flynn
* David Gulpilil: King George
* Brandon Walters: Nullah
* Ray Barrett: Ramsden
* David Ngoombujarra: Magarri
* Ben Mendelsohn: Emmett Dutton kapitaina
* Sandy Gore: Gloria Carney
* Essie Davis: Catherine 'Cath' Carney Fletcher
* Barry Otto: Allsop administratzailea
* Ursula Yovich: Daisy
* Yuen Wah: Sing Song
* Jacek Koman: Ivan
* Tony Barry: Callahan sarjentua

## Kanpo estekak

* Australia filmaren IMDBko fitxa irakurgai (Ingelesez)
* Datuak: Q275180
* Multimedia: Australia (2008 film) / Q275180
# Australiako Badia Handia

Australiako Badia Handia (ingelesez: Great Australian Bight) hegoaldeko Australiako erdialdeko eta mendebaldeko kostaldean dagoen badia handia da. Iparraldean Australiako kostaldea, hegoaldean West Cape eta Tasmania arteko lerro bat eta ekialdean Tasmania ditu.

## Erreferentziak

* ↑ Euskaltzaindia. (2013-07-13). 168. araua: Ozeaniako toponimia. .

## Kanpo estekak

* Datuak: Q186733
* Multimedia: Great Australian Bight / Q186733
# Arkangel (argipena)

Arkangel terminoak adiera bat baino gehiago izan dezake:
* Arkangel, teologia kristauko terminoa, euskara batuan goiaingerua.
* Arkangel, Black Mirror telesaileko atal eta telefilma.
* Arkhangelsk, Errusiako hiria, Arkangel izenez ere ezaguna.
* Arkangel, metal musikako talde belgikarra.
* Arkángel, rock talde venezuelarra.
* Arcángel, abeslari estatubatuarra.
# Arkansas konderria (Arkansas)

Arkansas konderria (ingelesez: Arkansas County) Arkansasko konderri bat da, Ameriketako Estatu Batuetan. Hiriburua De Witt, De Witt, Stuttgart da. 2010eko zentsuaren arabera 19.019 biztanle zituen, Arkansas kilometro koadroko azaleran.

## Geografia

Arkansas konderriak 2.677,4 kilometro koadro ditu. Horietatik 116,5 ura dira. Beste 2.560,9 lurra dira. Biztanleria dentsitatea 0,14 da.

## Demografia

2010eko zentsoan bizi ziren 19.019 pertsonetatik 14.024 txuriak edo hispanoak dira. Horietatik hispano edo latino kategorian 513 dira. 4.634 beltzak edo afroamerikarrak. 31 amerikar natiboak ziren eta 2 Hawaii edo Pazifikoko irletako natiboak. 92 asiarrak ziren. Bestelako arraza bat kategorian 11 biztanle daude. Bukatzeko euren burua arraza bat baino gehiagotan 225 pertsonek kokatzen zuten.

### Biztanleria piramidea
## Kanpo estekak

* Datuak: Q61414
* Multimedia: Arkansas County, Arkansas / Q61414
# Arkansas (ibaia)

Arkansas ibaia (ingelesez: Arkansas River) Mississippi ibaiaren ibaiadar nagusietakoa, Coloradoko mendietan jaio (Estatu Batuak), Denverretik mendebaldera, eta Kansas, Oklahoma, Texas eta Arkansas estatuak zeharkatzen dituena.
Muga gisa erabili zen Espainiarekin —eta ondoren, Mexikorekin— 1819an Espainiak eta Estatu Batuek sinatutako mugen ituna (Adams-Onis ituna) betez.

## Ahoskera

Toponimoaren ahoskera eskualdez eskualde aldatzen da. Ibulguaren goialdean, batez ere Kansasen eta ekialdeko Coloradon, ɑrˈkænzəs ahoskatzen dute. Baina, erdialdeko Coloradon, Oklahoman eta Arkansasen bertan ˈɑrkənsɔː ahoskatzen dute, Arkansas 1881ean estatu bilakatu zenetik duen ahoskatze bera.

## Erreferentziak

* ↑ Random House Dictionary
* ↑ Stewart, George R.. (1967). Names on the Land. Houghton Mifflin Company, 335–340 or..

## Kanpo estekak

* Datuak: Q8319
* Multimedia: Arkansas River / Q8319
# Arkansas City (Kansas)

Arkansas City Kansasko hiri bat da. Cowley konderrian kokatua dago. 2010ean 12.415 biztanle zituen, 24,24 kilometro koadrotan banatuta.

## Ikus, gainera

* Cowley konderria

## Kanpo estekak

* Datuak: Q2065312
* Multimedia: Arkansas City, Kansas / Q2065312
# Arkangel (Black Mirror)

    Artikulu hau telefilmari buruzkoa da; beste esanahietarako, ikus «Arkangel (argipena)».
Arkangel Black Mirror zientzia-fikzio distopikoko telesailaren laugarren denboraldiko bigarren atala da. Jodie Fosterrek zuzendu zuen eta Charlie Brooker Black Mirrorren sortzailearena da gidoia. Ordura arteko 15. atala izan zen telesailean, eta lehenbizikoa emakume zuzendaria zuena. 2017ko abenduan estreinatu zen Netflixen, denboraldiko gainerako atalak bezala.
Aktore nagusiak izan ziren Rosemarie DeWitt, Brenna Harding, Nicholas Campbell eta Owen Teague.

## Sinopsia

Oharra: Atal honek istorio osoa edo amaiera argitzen du.
Ama ezkongabe batek, alabaren segurtasunari buruz kezkaturik, alabari teknologia handiko inplante bat jartzea erabakitzen du, uneoro non dagoen jakiteko. Beste gauza askoren gain.

## Erreferentziak

* ↑ (Ingelesez) «Jodie Foster's 'Black Mirror' episode might make you rethink the ways you parent» Los Angeles Times 2018-06-12 (Noiz kontsultatua: 2024-05-09).

## Kanpo estekak

* Datuak: Q47004955
# Arkanoid

Arkanoid (japonieraz: アルカノイド, Arukanoido) 1986ko Taito japoniar bideo-joko konpainiaren arkade joko bat da. Berez, 1976ko Atari estatubatuar bideo-joko konpainiaren Breakout bideo-jokoan oinarritua dago.
Bideo-jokoaren nondik norakoa honetan datza: jokalariak ezker-eskuin zeharka dabilen plataforma txiki bat kontrolatzen du, honetan errebotatuz, pilota bat joko eremutik atera ez dadin saiatu beharra du, alegia, pantailaren behealdetik atera ez daiela, ateraz gero jokaldia galtzen baitu. Bestalde, pantailaren goialdean adreiluak daude, pilotak haietan jo eta desegin egiten dira. Adreilu guztiak desegitean, jokalaria joko maila zailago batera aldatu egiten da, adreilu egitura berria duen pantaila berria agertuz.

## Kanpo estekak

* Datuak: Q91282
* Multimedia: Arkanoid / Q91282
# Arkansas

Arkansas Ameriketako Estatu Batuetako hego-erdialdeko estatua da. 137.733 km$^2$ ditu, eta 2,9 milioi biztanle zituen 2010eko erroldan. Estatuko hiriburua eta hiri nagusia Little Rock da.

## Inguru naturala

Behe Mississippiren arroan, Arkansas ibaiadarrak zeharkatzen du ipar-mendebaldetik hego-ekialdera. Mississippi ibaiaren uholde-zabaldiak hartzen ditu estatuko ekialde eta hegoaldea. Mendebaldea eta iparraldea menditsuak dira (Ozark mendiak, Ouachita mendiak).

## Historia

Espainiarrek esploratu ondoren, Arkansas Louisiana frantsesaren parte izan zen. 1803. urtean Ameriketako Estatu Batuen mendera igaro zen, eta 1836an estatu federal bihurtu zen.
Hegoaldekoekin lerratua 1861ean (Ameriketako Estatu Batuetako Gerra Zibila), 1868an, berriz, Estatu Batuetako estatu bihurtu zen.
Orval Faubus bertako gobernadoreak eskolari zegokionez bultzaturiko politika arrazistak (zuriak eta beltzak eskola bereizitan banatuak) tirabirak sortu zituen Arkansasko biztanleria zuriaren eta aginpide federalaren artean (1957-1959).

## Ekonomia

Nekazari herria da gehienbat (soja, kotoia, arroza); meatzeak ere garrantzitsuak dira: petrolioa, gas naturala eta, batez ere, bauxita. Industria guztiz berria da.

## Arkansastar ospetsuak

* Bill Clinton (1946-), AEBetako presidentea (1993-2001).

## Kanpo-estekak

* Arkansasko Gobernuaren webgunea
* Datuak: Q1612
* Multimedia: Arkansas / Q1612

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Arkansas City (Arkansas)

Arkansas City Ameriketako Estatu Batuetako hiri bat da. Desha konderrian dago, Arkansas estatuan. 376 biztanle ditu, 1,244136 kilometro koadroko azaleran banatuta.

## Ikus, gainera

* Desha konderria

## Kanpo estekak

* Datuak: Q79445
* Multimedia: Arkansas City, Arkansas / Q79445
# Arkansasko bandera

Arkansasko bandera :
| Erabilera | |
| Proportzioa | 2:3 |
| Erabakia | 1924 |
| Koloreak | |
Arkansasko bandera 1924ko martxoaren 26an ezarri zena da.

## Kanpo estekak

* Datuak: Q369833
* Multimedia: State flag of Arkansas / Q369833
# Autoeskola

Autoeskola ibilgailu-gidari berriak hezitzen dituen zentro edo erakundea da. Eskola hauek pribatuak dira eta ibilgailu jakin bat gidatu ahal izateko irakasketa teoriko eta praktikoak eskaintzen dituzte. Ikasleek bi azterketa gainditu behar dute, teorikoa eta praktikoa, eta bi hauek gainditutakoan, autoeskolak ikasleek gidabaimenak jaso ditzaten izapideak egiten ditu.

## Kanpo estekak

* Datuak: Q1340098
* Multimedia: Driver's education / Q1340098
# Autoestimu

Autoestimua norberaren burua estimatzea da. Autoestimua norberarenganako pertzepzioen, pentsamenduen, ebaluazioen, sentimenduen eta portaera-joeren multzo bat da, gure izaeraren ezaugarrietara eta gure gorputzera zuzendutakoa. Laburbilduz: gure buruaren ebaluazio pertzeptiboa da. Giza premien hierarkian, honela deskribatzen da: estimatzeko beharra, bi alderditan banatzen dena: nork bere burua (buruzaletasuna, konfiantza, estimazioa, nahikotasuna, etab.) eta beste pertsona batzuengandik jasotzen den errespetua eta estimazioa (aintzatespena, onarpena, etab.). Maslowren ustez, estimu adierazpen osasuntsuena "beste batzuei merezi diegun errespetuan agertzen da, ospea, entzutea eta lausengua baino gehiago".

## Erreferentziak

* ↑ Euskaltzaindia. Autoestimu. in: Euskaltzaindiaren Hiztegia..
* ↑ (Gaztelaniaz) Massenzana, FB. (2017). «Autoconcepto y autoestima: ¿sinónimos o constructos complementarios?» PSSOCIAL. Revista de investigación en psicología social.

## Kanpo estekak

* Datuak: Q10981881
# Asterix gladiadorea

Asterix gladiadorea (frantsesez: Astérix gladiateur) Asterixen abenturak kontatzen dituen laugarren komikia da. René Goscinnyk eta Albert Uderzok egin zuten. Pilote aldizkarian argitaratu zuten 126. eta 168. aleen artean eta, album moduan, 1964an. 1985ean zinemara eraman zuten, Astérix et la Surprise de César marrazki biziduneko filmera hain zuzen ere.

## Istorioa

Oharra: Atal honek istorio osoa edo amaiera argitzen du.
Galiako prefektua inguruetako kanpamentuetara lagun bat bisitatzera doa. Bertan, Erromara galiar garaiezinetako bat eramatea du. Asuranzeturix bahituko dute baina Kodornix umetxoa lekukoa izango da. Kordonixek Asterix eta Obelix ohartarazi eta hauek bardoaren bila aterako dira, baita Erromaraino ere.

## Pertsonaiak

* Asterix
* Ideafix
* Obelix
* Panoramix
* Asuranzeturix
* Ordenalfabetix
* Kodornix
* Abrarakurzix
* Julio Zesar

## Kanpo estekak

* Datuak: Q747964
# Asterix galiarra

Asterix galiarra (frantsesez: Astérix le Gaulois), Asterixen lehen abentura da, Frantzian, 1961ean argitaratu zena.

## Istorioa

Oharra: Atal honek istorio osoa edo amaiera argitzen du.
Abentura hau, gainontzeko guztiak bezala, data eta tokia zehaztuz hasten da: "K. a. 50ean, Galia osoa erromatarrek hartua dute. Guztia? Ez! Herrixka txiki batek orain eta beti eusten dio inbaditzaile erromatarrari!" Herrixka hau, Asterixena da.
Behin batean, Asterix, bere kirolik gogokoena den ehizan ari da, eta lau erromatar legionario aurkitzen dute, Asterixek berehala garaitzen dituenak. Lau erromatarrak euren kanpamentura itzulitakoan, Kaius Bonus zenturioiari, halako pasara eman diena, neurrigabeko indarra zuen galiar bakarra izan dela kontatzen diote. Galiarrek indar hori nondik lortzen duten jakin nahirik, Kaius Bonusek, Zesarren tokia hartu nahi duena, espioi bat bidaltzen du Asterixen herrixkara, Kaligula Minus, galiarra bailitzan mozorroturik. Behin herrixkara iritsita, erromatarrak Panoramixen edabe magikoa hartzen du, eta, ondoren, dantza batean, gezurrezko bibotetik tiratzen diotenean, herrixkakoek, erromatarra ezagutzen dute. Hau, baina, berehalako batean korrika abiatzen da bere kanpamenturantz, oraindik edabe magikoaren eraginpean, eta, Kaius Bonusi, indar hori, edabe magiko batetik datorkiela kontatzen dio.
Edabe horren eragina zein den erakusteko, harri handi bat altxatzen du. Orduan, Kaius Bonusek, druida bahitzea pentsatzen du. Eta hori, Panoramix mihura biltzen ari dela gertatzen da. Asterix, Panoramix herrixkara itzultzen ez delako arduratuta, bere bila joaten da. Eta, halako batean, kanpamentu erromatar batetara iristen da, bere gurdia saltzeko asmotan dabilen gizon batek gidaturiko lastoz beteriko gurdi batean. Gauez, Asterix, Panoramixen bila hasten da, baina laster harrapatzen dute. Hurrengo goizean, erromatarrek, edabe magikoa prestatzeko esaten diote Panoramixi, eta honek, hala egiten du, baina soilik Asterixentzat ea erromatarren begiradatik kanpo, hauentzako, beste edabe bat prestatzen baitu. Beste hau da erromatarrei edatera ematen diena. Handik minutu batzuetara, laster ikusiko da zein den edabe horren eragina, ilea gelditu gabe haztea. Engainuaz ohartuta, hori konpontzeko beste edabe bat prestatze bat behartzen dute Panoramix, eta, prestatu ondoren, Asterixek, erromatarrak fida daitezen, edabe horretatik edan eta bere bibotea erakusten du, hazten ez dena. Eta, berehala, biak ihesean irteten dira, baina, kanpamentutik irteterakoan, erromatar legio oso batekin topo egiten dute: Julio Zesar iritsi da.
Kaius Bonus bere karpara itzultzen da, eta han aurkitzen du Julio Zesar. Zenturioiak, kanpamentuaren egoera, Asterix eta Panoramixen ondorioz dela azaltzen dio. Galiarrek, Zesarri, Kaius Bonusek, Zesar bera tronutik kendu eta enperadore bihurtzeko zuen asmoa kontatzen diote. Honen ondorioz, Zesarrek, bi galiarrak aske uzten ditu, eta, Kaius Bonus, Behe Mongoliara bidaltzen du, arazoak sortzen ari ziren barbaro batzuk baretzera.

## Ikus, gainera

* Mendeko 100 liburuak (Le Monderen zerrenda)

## Kanpo estekak

* Datuak: Q618719
# Asterixen Odisea

Asterixen Odisea (frantsesez: L'Odyssée d'Astérix) Asterixen abenturak kontatzen dituen hogeita seigarren komikia da. Albert Uderzok bere kabuz egin zuen bigarrena izan zen, René Goscinny 1977an hil zelako.

## Istorioa

Oharra: Atal honek istorio osoa edo amaiera argitzen du.
Edabe magikoaren sekretua ezagutzeko Julio Zesarrek druida espia bat bidaliko du herrixkara. Panoramixek, berriz, arroka-olioa behar du edabe egiteko eta Asterix eta bere lagunak feniziar merkatari batekin Ekialde Hurbilera joango dira.

## Pertsonaiak

* Asterix
* Idefix
* Obelix
* Panoramix
* Abrarakurzix
* Julio Zesar

## Bitxikeriak

* Erromatar poliziaren buruzagia Bernard Blierren karikatura bat da. Druida-espia , berriz, Sean Conneryrena. Jerusalemgo gobernadoreak Jean Gabinen antza du.

## Kanpo estekak

* Datuak: Q1215264
# Asterix eta piktoak

Asterix eta piktoak (frantsesez: Astérix chez les Pictes), Asterixen abenturak kontatzen dituen komikiaren izenburua da. Albert Uderzok ilustratu ez zuen lehenengo albuma izan zen, Jean-Yves Ferrik eta Didier Conradek egin baitzuten.
2013an argitaratua izan zen Frantzian. Euskaraz, Salvat argitaletxeak argitaratu zuen.

## Istorioa

Oharra: Atal honek istorio osoa edo amaiera argitzen du.
Neguan Asterix eta Obelix, hondartzan ostrak hartzen ari direla, izotz-puska batean lagun bat topatzen dute. Herrixkara eraman eta Panoramix Kaledoniako pikto bat dela diote. Lagundu eta berarekin Loch Andloll bere jaioterrira doaz.

## Erreferentziak

* ↑ «'Asterix eta piktoak', aro berri bateko lehenengo albuma» Diario Vasco 2013-10-24.

## Kanpo estekak

* Datuak: Q13107953